# VILJANDI LASTEAIA

# KARLSSON

## ARENGUKAVA

aastateks

## 2021 - 2023

Lasteaed Karlsson

Kesk-Kaare 19, 71015 Viljandi

Tel 434 6080

Direktor Mare Paavel

# SISUKORD

## 1. Sissejuhatus 3

2 Lasteaia lühikirjeldus 3

3. Lasteaia arenduse valdkonnad 3

3.1. Lasteaia arenduse valdkonnad 3

3.2. Lasteaia missioon ja strateegilised eesmärgid 4

3.3. Lasteaia visioon ja strateegilised eesmärgid 4

3.4. Lasteaia põhiväärtused 4

4. Tegevuskava aastateks 2021 - 2023 8

5. Arengukava uuendamise kord 9

6. Lisa ( SWOT analüüs ) 10

**1. SISSEJUHATUS**

Lasteaia Karlsson arengukava määrab lasteaia arengu põhisuunad ja -valdkonnad, tegevuskava kolmeks aastaks ning arengukava uuendamise korra.

Arengukava on koostatud aastateks 2021 – 2023.

Lasteaia õppe- ja kasvatuskorralduse aluseks on lasteasutuse õppekava, mis on kooskõlas Vabariigi Valitsuse määrusega kinnitatud alushariduse raamõppekavaga.

Arengukavas on arvestatud Viljandi linna arengukavaga ja haridusvaldkonna strateegiliste dokumentidega.

**2. ÜLDANDMED**

**KARLSSONI LASTEAIA LÜHIKIRJELDUS**

Viljandi linnale kuuluv lasteaed Karlsson on ehitatud omaaegse levinud projekti järgi ja avatud 1977.a 13.veebruaril 6 rühmalisena. Alates 02.01.2012.a. töötab 8 rühma, neist 2 rühma Kaare kooli ruumides. Lasteaias on 2 sõimerühma ja 6 aiarühma. Laste arv 01.10.2020.a seisuga on 142. Töö toimub eesti keeles.

Lasteaed asub Viljandis, Kesk-Kaare tn 19 71015 tel 434 6080 ja 434 6495.

Personali arv lasteaias on koos lapsehoolduspuhkusel olijaga 30, sh. pedagoogilisi töötajaid 18.

Lasteaia personal on püsiv ja pikaajalise staažiga.

Meil on väljakujunenud aastatepikkused traditsioonid: õppeaasta alguse ja lõpu, õpetajate päeva, jõulude jm. rahvakalendri tähtpäevade tähistamised, Karlssoni sünnipäev, Karlssoni rammumees, kevadetüdruku valimised, igakuised matkapäevad.

Materiaalne töökeskkond on suures osas amortiseerunud, sest hoone on 43 a vana ja renoveerimist pole toimunud. Mööbli osas on igal aastal toimunud uuendamised. Rühmades puuduvad tänapäevaselt vajalikud riidekuivatuskapid ja nõudepesumasinad. Nõuetekohased valgustid on paigaldatud kõigis ruumides, läbi on viidud valgustugevuse mõõtmine ja valgustus vastab normidele.

Lasteaias on 13 internetiühendusega arvutit, neist 10 õpetajate kasutuses rühmades ja 1 arvuti logopeedi kasutuses. Kaare koolis asuvatel rühmadel on 2 arvutitöökohta.

Karlssoni lasteaias käivad lapsed saavad alushariduse ja koolieelse ettevalmistuse lasteaias ning 100% neist on lasteaia teeninduspiirkonnast st. Viljandi linnast.

**3. LASTEAIA ARENDUSE PÕHISUUNAD JA -VALDKONNAD**

**3.1 Lasteaia arenduse valdkonnad on:**

3.1. Eestvedamine ja juhtimine

3.1. Personalijuhtimine

3.1. Koostöö huvigruppidega

3.1. Ressursside juhtimine

3.1. Õppe- ja kasvatusprotsess

Lasteaia arenduse põhisuunad on määratletud kollektiiviga ühiselt missioonis, visioonis ja põhiväärtustes.

**3.2. Lasteaia missioon:**

Kõik lasteaia töötajad toetavad laste kehalist, vaimset ja sotsiaalset arengut, et lastel kujuneksid eeldused igapäevaeluga toimetulekuks ja koolis õppimiseks.

**Strateegilised eesmärgid:**

* luua lapsele igakülgset arengut soodustav keskkond, tagada turvatunne ja eduelamused ning toetada lapse loomulikku huvi hankida teadmisi ja saada kogemusi ümbritseva elu, looduse ja ühiskonnanähtuste kohta;
* soodustada lapse kasvamist aktiivseks, vastutus-, otsustus- ja valikuvõimeliseks, oma otsusele ja tunnustatud käitumisnormidele vastavalt käituvaks ning vajadusel oma käitumist korrigeerivaks, teiste suhtes avatuks, teisi arvestavaks, tundlikuks, koostöövalmis inimeseks;
* toetada last ümbritseva maailma mõistmisel ja tervikliku maailmatunnetuse kujunemisel;
* abistada ja toetada lapsevanemaid õppe- ja kasvatusküsimuste lahendamisel, vajadusel nõustada neid.

**3.3. Lasteaia visioon:**

Lasteaed Karlsson on rahvuslikkust ja traditsioone väärtustav, turvaline ning tervist edendav tunnustatud uus ja kaasaegne lasteaed.

**Strateegilised eesmärgid:**

* Meie lasteaiast leiab laps endale palju sõpru ja saab päevaks hea tuju.
* Meil on pidevalt täienev õppekava, head võimalused toas ja õues mängimiseks, parimad õppevahendid, siin tehakse huvitavaid üritusi ja väljasõite, hoolitsetakse lapse tervise eest, kindlustatakse igapäevane maitsev ning tasakaalustatud toit.
* Koostöös peredega luuakse lapsele õnnelik lapsepõlv, kõigi osapoolte vahel valitsevad sõbralikud suhted ja kõik huvigrupid on meie tööga rahul.
* Meil on väärtustatud iga lapse ja töötaja vajadus ning võimalus end mitmekülgselt arendada ja teostada. Oma tegevustes lähtub personal alati lapse arenguvajadustest, on loov, usaldusväärne ja asjatundlik.

**3.4. Lasteaia põhiväärtused:**

* **Usaldus.** Tahame olla oma valdkonnas parimad asjatundjad, teeme tööd pühendumuse ja vastutustundega, nii et kõigil osapooltel tekib usaldus meie vastu. Meie tegevus on arusaadav nii kolleegidele, partneritele kui ka avalikkusele.
* **Avatus koostööle.** Tahame olla usaldusväärsed, õiglased ja koostööle avatud partnerid, kuna parimad tulemused saavutatakse koostöös. Austame ja arvestame oma partnerite seisukohtadega.
* **Loovus.** Õpime igast kogemusest ning arendame loovust iseendas, et leida uudseid lahendusi. Oleme avatud uuendustele ning mõistame ja oskame arvestada otsuste tegemisel muutusi haridussüsteemis ja ühiskonnas.
* **Ratsionaalsus.** Otsime tõhusamaid lahendusi, et saavutada eesmärke võimalikult säästval viisil. Tegutsemisel ja otsuste langetamisel rakendame säästliku majandamise põhimõtteid.

Kogu personali eesmärgiks on järjepideva arendustegevuse kaudu kujundada lasteaed selliseks nagu kirjeldab seda lasteaia visioon ja see on erinevates valdkondades alljärgnev:

**EESTVEDAMINE JA JUHTIMINE**

**Eesmärgid:**

Juhtimine on süsteemne, kooskõlastatud, personali toetav ja kaasav.

Eneseanalüüsil põhineva töö tulemuslikkuse süsteemi väljatöötamine ja rakendamine õpetajaabidele.

Lasteaias toimub süstemaatiline arendustegevus, mille aluseks on arengukava.

Sisehindaminetagab lasteaia eesmärgistatud tegevuse, kus on analüüsitud lasteaia põhitegevuse tulemuslikkust. Sisehindamise tulemused on aluseks lasteaia tegevuse parendamisel.

Lasteaia juhtkond kaasab enesehindamisse kogu personali. Toimuvad arenguvestlused töötjatega 1x aastas ja vastavalt vajadusele.

Personaalse hindamise ja arengu kavandamise süsteem on edukalt toimiv õpetajate puhul. Sarnane süsteem oleks vaja välja töötada ka abipersonali jaoks.

**Oodatav tulemus**: Eneseanalüüsil põhinev töö tulemuslikkuse hindamise süsteem on välja töötatud ja rakendatud 2022.aastaks.

**PERSONALIJUHTIMINE**

**Eesmärgid:**

Laste arengut toetab kutsealaselt pädev ja ühtse meeskonnana töötav personal, toimub hea koostöö, mis põhineb vastastikusel mõistmisel ja usaldusel. Kolleeg-kolleegilt õppimise süsteemi efektiivsem rakendamine. Koolituste mõjususe hindamine ja suurendamine. Tutvuda raamatukogu poolt pakutavate e-teenustega ja kasutada neid igapäevatöös vastavalt vajadusele.

Pedagoogid omavad kvalifikatsiooni ning juhinduvad oma töös kutsestandardist. Pedagoogiline personal ja lapsevanemad osalevad lasteaia põhitegevusi mõjutavate otsuste tegemisel. Informatsiooni liikumine sidusgruppide vahel on pidev ja süsteemne.

Kolleeg-kolleegilt õppimine on toimunud ka varasemalt, kuid seda on vaja muuta tõhusamaks. Täiustada järgmisi õppimise vorme: kolleegide tegevuste külastamine ja järgnev analüüs, väliskoolitustest lühikokkuvõtte tegemine ja edastamine kolleegidele, üksteiselt õppimine juhtumiarutelude kaudu.

Oodatav tulemus: kolleeg-kolleegilt õppimise süsteem on rakendatud hiljemalt 2022.aastaks.

Täienduskoolituse läbiviimine tuleneb sisehindamise tulemustest. Hinnatakse täienduskoolitusele eraldatud ressursside kasutamise tulemuslikkust ja see on üks personalipoliitika oluline põhimõte. Lasteaias on toimiv personali tunnustamissüsteem.

**Oodatav tulemus**: koolitusjärgse seire- ja aruandluse süsteem on loodud ja rakendatud hiljemalt 2022.aastaks. Raamatukogu poolt pakutavaid e-teenuseid rakendatakse hiljemalt 2021.a. sügisel.

**KOOSTÖÖ HUVIGRUPPIDEGA**

**Eesmärgid:**

Lapsevanemate aktiivsuse suurendamine koosolekutel, arenguvestlustel, lasteaia tegevuse kohta arvamuste avaldamisel ning ettepanekute tegemisel.

Tihedam koostöö Perepesa, põhikoolide, Spordikooli, Linnaraamatukogu ja Päevakeskuse Laste ja perede osakonnaga.

Hea koostöö peredega loob eeldused laste igakülgseks arenguks. Vanemate osalemine koosolekutel ja perevestlustes on olnud rahuldav, vastavalt 71,4% ja 75,3%. Parema koostöö huvides võiks see näitaja olla veel kõrgem. Sooviksime ka, et isade osakaal oleks suurem.

Osa vanemaid ei vasta ka rahulolu –uuringute küsimustele, sest peavad neid keeruliseks ja aeganõudvaks. Vajalik oleks seda uurida ja kavandada vajalikud muudatused.

**Oodatav tulemus**: vanemate osalusprotsent koosolekutel on kasvava trendiga, vähemalt 90 %:

Isade osalemine perevestlustes samuti kasvava trendiga. Vanemate tehtud ettepanekute ja lasteaia tegevuse kohta avaldatud arvamuste arv on kasvava trendiga.

**RESSURSSIDE JUHTIMINE, SÄÄSTLIK MAJANDAMINE**

**Eesmärgid:**

Lasteaia digikeskkonna ajakohastamine

Infovahetuse parendamine lastevanematega, kasutades infotehnoloogilisi vahendeid

Liikumine paberivaba asjaajamise poole

Tõhusalt ja säästlikult ressursse kasutades on lasteaias loodud turvaline ning kaasaegne õpi- ja töökeskkond. Ressursside faktipõhine ja säästlik majandamine tagab lastele ja töötajatele turvalise ja funktsionaalselt läbimõeldud arengukeskkonna.

Lapsed ja töötajad on kaasatud säästlikku majandamisse ja keskkonnahoidu planeeritud õppetegevuste ja igapäevaste tegevuste kaudu.

Seoses digikeskkonna kiire arenguga on vaja läbi mõelda ning kavandada selle arendustegevused, digiturbe ja kasutajatoe tagamine. Jälgida seejuures andmekaitse reegleid.

Lasteaias on igas rühmas olemas võimalus kasutada IT vahendeid õppetegevuste ettevalmistamiseks, infovahetuseks lapsevanematega. Olemas on esitlustehnika ja wifi ühendus koolituste jaoks. Tagada, et lasteaia personal oskab ja tahab kasutada olemasolevaid IT võimalusi.

Hetkel tegeleb arvutipargi uuendamise, kasutajatoe pakkumise ja IT - alaste hangetega linnavalitsuse IT spetsialist, kes ei jõua aga meid alati abistada igapäevaselt ettetulevate probleemide kiirel lahendamisel.

Sellest tulenevalt vajame lasteaeda haridustehnoloogi (sobib osalise koormusega) , kelle ülesanneteks oleksid:

* asutuse kodulehe haldamine ( praegu teeb õppealajuhataja )
* töötajate IT alane koolitus ja tugi ( praegu väga vähene, kuid oleks vaja)

Digitaalsete võimaluste suurenemisega on võimalik printimise ja paberikulu oluliselt vähendada.

**Oodatav tulemus**: IT amet või haridustehnoloog kindlustab personalile kasutajatoe ja digiturvalisuse. Digitaalsel teel peetav infovahetus lapsevanematega on oluliselt suurenenud ja hõlmab rohkem vanemaid.

Printimise ja paberikulu vähendatakse kolme aasta jooksul vähemalt 25%

**ÕPPE- JA KASVATUSPROTSESS**

**Eesmärk:**

Laps on lasteaias terve ja aktiivne tegutseja, lapse arendamisprotsess on mänguline, lapsest lähtuv ja praktiliste tegevustega. Koostöös Perepesaga viiakse läbi erinevaid töötubasid lasteaias kohapeal.

Toimub võimalike erivajaduste varajane märkamine ja tugiteenuste rakendamine

Muutunud õpikäsituse põhimõtete jätkuv rakendamine õppe- ja kasvatusprotsessis.

Lasteaia õppekava üldosa on koostatud lasteaia eesmärkidest lähtuvalt ja kajastab lasteaia eripära. Rühma õppe- ja kasvatustegevuse plaanide koostamisel lähtuvad pedagoogid laste eripärast, laste arendamine toimub laste arengu hindamise tulemustest lähtuvalt lasteaia ja kodu koostöös.

Personal tegutseb lapsest lähtuva pedagoogika põhimõtteid järgides ja iga lapse vajadusi arvestades. Lasteaia pedagoogid on kutsealaselt pädevad. On olemas õppe- ja kasvatustöö toimivad kokkulepped õppimise/õpetamise protsessi planeerimiseks ja analüüsimiseks. Pedagoogid kujundavad lastes õppima õppimise oskusi, koostööoskusi ja suunavad lapsi käituma vastavalt ühiskonnas tunnustatud käitumisnormidele. Nad valivad õpetamismeetodeid lähtuvalt laste individuaalsusest. Mäng on õppe- ja kasvatusprotsessi kõige olulisem osa. Lasteaias toimuvad regulaarsed loodushoidu väärtustavad ja tervisedenduslikud tegevused ning valdkondi lõimiv õuesõpe.

Lasteaias rakendatud tugisüsteemid tagavad laste toetamise. Lastele ja lapsevanematele on kättesaadav logopeedi nõustamine lasteaias ja vastavalt vajadusele teiste tugispetsialistide abi.

Muutunud õpikäsituse raames tuleb edasi arendada õuesõppe metoodikaid, digivahendite ja robootika kasutamise võimalusi õppeprotsessis. Selleks, et suurendada õpetajate digipädevust, on vajalik neid koolitada ja julgustada õpitut kasutama. Plaanis on liituda programmiga „Samm-sammult“

**Oodatav tulemus**: Laps on kooliks valmis. Lapsed on omandanud arengu eeldatavad tulemused – on valmis koolitööks, oskavad tegutseda üksikult ja rühmana, on terved ja viisakad, loodusesõbralikud, oskavad liikuda turvaliselt.

Lasteaias on loodud selline arengukeskkond, kus on tagatud kõigi laste areng ning kuhu lapsed tahavad tulla ja olla.

**4. TEGEVUSKAVA AASTATEKS 2021 - 2023**

**EESTVEDAMINE JA JUHTIMINE**

ARENGUEESMÄRGID ANTUD VALDKONNAS

* Eneseanalüüsil põhineva töö tulemuslikkuse hindamise süsteemi väljatöötamine ja rakendamine abipersonalile

|  |  |  |  |
| --- | --- | --- | --- |
| Tegevus | Tähtaeg | Vastutaja | Kaasatud isikud |
| Abipersonalile eneseanalüüsil põhineva töö tulemuslikkuse hindamise juhendi koostamine | 2021 kevad | Direktor, majaperenaine | Õpetajaabid |
| Abipersonalile eneseanalüüsil põhineva töö tulemuslikkuse hindamise süsteemi rakendamine | 2021 sügis | Direktor, majaperenaine | Õpetajaabid |
| Tulemuste hindamine ja vajadusel muudatuste sisseviimine | 2022 kevad-sügis | Direktor, majaperenaine | Õpetajaabid |

**PERSONALIJUHTIMINE**

ARENGUEESMÄRGID ANTUD VALDKONNAS

* Kolleeg-kolleegilt õppimise meetodi efektiivsem rakendamine
* Koolitusjärgse seire ning aruandluse süsteemi loomine, et suurendada koolituste mõjusust
* Linnaraamatukogu e-teenuste infopäevad õpetajatele, rakendamine igapäevatöös

|  |  |  |  |
| --- | --- | --- | --- |
| Tegevus | Tähtaeg | Vastutaja | Kaasatud isikud |
| Kolleeg-kolleegilt õppimise süsteemi täiendamine ja rakendamine | 2021 kevad | Õppealajuhataja | Õppealajuhataja moodustatud töögrupp |
| Kolleeg-kolleegilt õppimise süsteemi tulemuslikkuse hindamine ja vajadusel muudatuste tegemine | 2022 kevad | Õppealajuhataja | Õppealajuhataja moodustatud töögrupp |
| Koolitusjärgse seire ning aruandluse süsteemi loomine | 2021 kevad | Õppealajuhataja | Õppealajuhataja moodustatud töögrupp |
| Koolitusjärgse seire ning aruandluse süsteemi rakendamine | 2021 sügis | Õppealajuhataja | Personal |
| Koolitusjärgse seire ning aruandluse süsteemi tulemuslikkuse hindamine ja vajadusel muudatuste tegemine | 2022 kevad | Õppealajuhataja | Õppealajuhataja moodustatud töögrupp |
| Infopäevad õpetajatele raamatukogus, vastava kirjanduse tutvustamine ja kasutamine igapäevatöös | 2021 kevad | Õppealajuhataja | RK töötajad, õpetajad |

**KOOSTÖÖ HUVIGRUPPIDEGA**

ARENGUEESMÄRGID ANTUD VALDKONNAS

* Lapsevanemate aktiivsuse suurendamine koosolekutel, arenguvestlustel, lasteaia tegevuse kohta arvamuste avaldamisel ning ettepanekute tegemisel
* Koostöö Paalalinna Kooli ja koolieelikute rühmade vahel

|  |  |  |  |
| --- | --- | --- | --- |
| Tegevus | Tähtaeg | Vastutaja | Kaasatud isikud |
| Arenguvestluste läbiviimisel perevestluste põhimõtete rakendamine | 2021 kevad | Õppealajuhataja | Õpetajad |
| Uuring, miks osad lapsevanemad ei osale koosolekutel või arenguvestlustel | 2021 kevad | Direktor | Õpetajad |
| Vastavalt uuringu tulemustele kavandada abinõud vanemate kaasamiseks | 2021 sügis | Direktor | Töörühm |
| Täiendavad võimalused lapsevanematele ettepanekute tegemiseks ja arvamuste avaldamiseks: postkast kättesaadavas kohas, veebipõhine tagasiside vorm vm. | 2021 kevad | direktor | Õppealajuhataja, perenaine |
| Koolieelikute kooliga tutvumine | 2021-2023 igal kevadel | Õppealajuhataja | Õpetajad lasteaiast ja koolist |

**RESSURSSIDE JUHTIMINE, SÄÄSTLIK MAJANDAMINE**

ARENGUEESMÄRGID ANTUD VALDKONNAS

* Lasteaia digikeskkonna ajakohastamine
* Infovahetuse parendamine lastevanematega, kasutades infotehnoloogilisi vahendeid
* Liikumine paberivaba asjaajamise poole

|  |  |  |  |
| --- | --- | --- | --- |
| Tegevus | Tähtaeg | Vastutaja | Kaasatud isikud |
| Digikeskkonna ajakohastamine IT ameti poolt, digiturvalisuse ja kasutajatoe pakkumine | 2021-2023 | Direktor | IT amet või haridustehnoloog  Direktor |
| Uurida lapsevanemate võimalusi lasteaia digikeskkondadega liitumisel ja kasutamisel | 2021 kevad | Direktor | Õpetajad |
| Vastavalt uuringu tulemustele parendustegevuste kavandamine | 2021 sügis | Direktor | Töörühm |
| Luua võimalused paberivabaks asjaajamiseks ja seda ka rakendada | 2021 kevad | Direktor | Personal  Lapsevanemad |

**ÕPPE- JA KASVATUSPROTSESS**

ARENGUEESMÄRGID ANTUD VALDKONNAS

* Muutunud õpikäsituse põhimõtete jätkuv rakendamine õppe- ja kasvatusprotsessis.
* Laste võimalike erivajaduste varajane märkamine ja tugiteenuste rakendamine

|  |  |  |  |
| --- | --- | --- | --- |
| Tegevus | Tähtaeg | Vastutaja | Kaasatud isikud |
| Planeerida tegevused robootikavahendite kasutuselevõtmiseks õppe- ja kasvatusprotsessis | 2021 kevad | Õppealajuhataja | Õpetajad |
| Koolituse läbiviimine õpetajatele robootikavahendite kasutusvõimaluste kohta õppeprotsessis | 2021 kevad | Õppealajuhataja | Õpetajad |
| Õppetegevuste planeerimine tegvuskavasse kasutades digivahendeid | 2021 kevad | Õppealajuhataja | Õpetajad |
| Viiakse läbi koostöös Perepesaga erinevaid töötubasid lasteaias kohapeal | 2021 kevad | Õppealajuhataja | Õpetajad  Mängutoa juht |
| Laste hariduslike erivajaduste märkamine, kaardistamine ja tugiteenuste pakkumine | 2021 - 2023 | Õppealajuhataja | Logopeed  Õpetajad |

**5. ARENGUKAVA UUENDAMISE KORD**

„Viljandi linna hallatavate asutuste arengukavade kinnitamise kord“ alusel uuendatakse arengukava vajaduse tekkimisel, sest arengukava on ajas muutuv dokument, mille täitmist hindab asutus regulaarselt.

Arengukava analüüsitakse ja tegevuskava täiendatakse Viljandi Lasteaia Karlssoni hoolekoguga ja pedagoogilise nõukoguga ning parandusettepanekud esitatakse hiljemalt 30. aprilliks.

Arengukava uue redaktsiooni kinnitab Viljandi Linnavalitsus.

Käesoleva arengukava lõpptähtaja saabumisel koostatakse sisehindamise aruanne, milles esitatakse lasteaia tugevused ja parendusvaldkonnad. Sisehindamise aruanne on aluseks uuele arengukavale.

Arengukava projekt tutvustatud hoolekogule: 29.oktoober 2020

Hoolekogu kooskõlastus: 5.november 2020

**SWOT – analüüs 2020.a.**

|  |  |
| --- | --- |
| **TUGEVUSED** | **NÕRKUSED** |
| * Kollektiiv on ühtne ja üksteist arvestav, ametikohad komplekteeritud. Kvalifitseeritud, pikaajalise kogemusega, lapsesõbralik, motiveeritud, arenemisvõimeline meeskond * Lasteaia hea asukoht (loodus, aed, suur õueala, vaikne liiklus, suhteliselt ohutu keskkond) Uuenenud mänguväljakud, liiklusrada, olemas kelgumägi * Lastele on tagatud alushariduse kättesaadavus sh. õuesõppe võimalused; logopeedi ja eripedagoogi teenus, suhtlemine eakaaslastega, kindel päevakava. * Rühmadel puhtad ja valgusküllased 2 ruumi. Lasteaiahoone on väliselt korras (fassaad, aknad, uksed) * Pidev sisekeskkonna parandamine, mööbli uuendamine, jooksev remont (eelarve võimaluste piires) * Pikaajalised traditsioonid ja ühisüritused * Infotehnoloogia olemasolu, internet kõigis rühmades ja arvutites. Olemas robootikavahendid, nende lõimimine tegevustesse, igapäevane Stuudiumi kasutamine suhtluseks ja info edastamiseks * TEL võrgustikus olemine ja edukas ning ettevõtlik tegutsemine läbi TEL-i ; 3 rühmas kasutusel programm “Kiusamisest vabaks“ * Lasteaial kodulehekülg * Enesetäiendamise võimalused pedagoogidel olemas, riigipoolne täiendkoolituse- ja palgatoetus * Lastevanemate kaasamine igapäevaellu, tegus hoolekogu, perevestlused vähemalt 1x aastas * Järjest paremaks muutuvad töötingimused, hea majandamine olemasolevate võimaluste juures, toimiv tunnustamise süsteem * Osalemine lastega konkurssidel, loominguvõistlustel jms. | * Vana ja amortiseerunud hoone seestpoolt, vee-, elektri- ja küttesüsteem, vananev inventar ja osaliselt rühmaruumide sisustus, remontimata keldrikorrus, puudub sundventilatsioon * Üldine ruumide puudus: muusika – ja spordisaal koos, puudub personali puhkeruum, ühes ruumis peavad töötama muusika-ja liikumisõpetaja ning majandusjuhataja, puuduvad võimalused vahendite, materjalide jms. hoidmiseks, huvitegevuseks * Vajalikud oleks õuepaviljonid õuevahendite hoidmiseks, õuevahendid vähe huvi ja fantaasiat pakkuvad * Napid eelarvevõimalused, piisab ainult hädavajalikuks * Puuduvad riidekuivatuskapid ja nõudepesumasinad rühmades * Laste riidekapid vanad ja kulunud 2 rühmas, vajavad väljavahetamist * Puudub välisvalgustus * Osa lapsevanemaid ei ole huvitatud koostööst, ei kasuta piisavalt Stuudiumit, süveneb perede vähene vastutus * Logopeedi teenust oleks vaja oluliselt rohkem * Tugiisikuid erivajadustega lastele raske leida * Puudub parkla * 2 rühma teises majas * Lastega erinevate tegevuste läbiviimiseks puuduvad eraldi ruumid (nt käelised tegevused, kokkamine, robootika) * Saali põrand vajab remonti * Menüü on muutunud ühekülgseks |
| **VÕIMALUSED** | **OHUD** |
| * Õpetajakutse jätkuv väärtustamine, riigipoolne abi õpetajate töötasudeks ja täiendkoolitusteks * Erinevates projektides osalemine, projektide kirjutamine, sponsorite leidmine, lapsevanemate abi ja nende koolitamine, koostöö, väärtushinnangute kujundamine koos lapsevanematega, Lapsevanemate aktiivne osalemine igapäevategevustes robootikavahendite kasutamine tegevustes * Koostöö jätkamine üldhariduskoolidega * Kogemuste omandamine teiste lasteaedade külastamisel ja sõprussuhete tihendamine * Omavalitsuse positiivne suhtumine lasteaeda, tõhusam koostöö omavalitsuse, lasteasutuste jt. koostööpartneritega * Mööbli osaline uuendamine st. sisustus kaasaegsemaks * Nõudepesumasinate ja riidekuivatuskappide hankimine rühmadesse * Laste riidekappide hankimine 2 rühma * Välisvalgustus territooriumile * Õuevahendite täiendamine mängu ja sportimis-   võimaluste mitmekesistamiseks, olemasolevate korrashoid   * Laste tervisega seotud tihedam koostöö peredega * Uue kaasaegse basseiniga lasteaia ehitamine * Suuremad- paremad õuesõppe võimalused (varjualused õppetegevuseks, õpperada, istumiskohad õuealal) * Õppeköök lastega koos kokkamiseks | * Perede ja pedagoogide väärtushinnangute erinevus kasvatusküsimustes, vabakasvatus, lastel ainult õigused * Laste majanduslike võimaluste ebavõrdsuse suurenemine, elanikkonna kihistumine, probleemsed ja majandusraskustes pered, pereliikmed käivad välismaal tööl * Ebastabiilsus hariduselus * Haiged lapsed kollektiivis on ohuks rühmakaaslastele ja personalile * Lasteaia elektrisüsteem ja vee- ning küttesüsteem vana, ohtlik * Eelarveliste võimaluste nappus piirab lasteaia arengut näit. rühmade remont, mööbli hankimine * Parkla puudumine * Meedia negatiivne mõju laste käitumisele, nutiseadmete üha süvenev mõju lastele   (agressiivsus)   * Õuealale ja hoonesse võõrastel ligipääs |